CELEX: 32007R0491
Language: sl
Date: 2007-05-03 00:00:00
Title: Uredba Komisije (ES) št. 491/2007 z dne 3. maja 2007 o določitvi podrobnih pravil za izvajanje Uredbe Sveta (ES) št. 1947/2005 glede sporočanja podatkov v zvezi s semeni

4.5.2007   
            
            
               SL
            
            
               Uradni list Evropske unije
            
            
               L 116/3
            
         
      UREDBA KOMISIJE (ES) št. 491/2007
   z dne 3. maja 2007
   o določitvi podrobnih pravil za izvajanje Uredbe Sveta (ES) št. 1947/2005 glede sporočanja podatkov v zvezi s semeni
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1947/2005 z dne 23. novembra 2005 o skupni ureditvi trga za semena in razveljavitvi uredb (EGS) št. 2358/71 in (EGS) št. 1674/72 (1) ter zlasti člena 11 Uredbe,
   ob upoštevanju naslednjega:
   
               (1)
            
            
               Člen 1 Uredbe Komisije (ES) št. 2081/2004 z dne 6. decembra 2004 o določitvi pravil za sporočanje informacij, potrebnih za izvajanje Uredbe Sveta (EGS) št. 2358/71 o skupni ureditvi trga za semena (2), navaja vrste in skupine sort iz Priloge k Uredbi Sveta (EGS) št. 2358/71 (3). Te so zdaj vključene v Prilogi XI k Uredbi Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete.
            
         
               (2)
            
            
               Glede na reformo sektorja semen je primerno pregledati in poenostaviti sporočanje informacij, potrebnih za izvajanje Uredbe (ES) št. 1947/2005. Zaradi jasnosti je treba Uredbo (ES) št. 2081/2004 razveljaviti in nadomestiti z novo uredbo.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za semena –
            
         SPREJELA NASLEDNJO UREDBO:
   Člen 1
   Države članice sporočijo Komisiji z elektronskim prenosom informacije za vsako vrsto in skupino sort iz Priloge XI k Uredbi (ES) št. 1782/2003, navedene v Prilogi k tej uredbi, do datumov, določenih v Prilogi.
   Člen 2
   Uredba (ES) št. 2081/2004 se razveljavi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. maja 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 312, 29.11.2005, str. 3.
   
      (2)  UL L 360, 7.12.2004, str. 6.
   
      (3)  UL L 246, 5.11.1971, str. 1. Uredba, kakor je bila nazadnje spremenjena z Uredbo (ES) št. 1782/2003 (UL L 270, 21.10.2003, str. 1).
   
      PRILOGA
      Podatki, ki jih sporočijo države članice v skladu s členom 1:
      
                  Št.
               
               
                  Narava informacij
                  (po vrsti in skupini sorte)
               
               
                  Datum, do katerega je treba predložiti informacije
               
            
                  Leto posamezne letine
               
               
                  Koledarsko leto, ki sledi posamezni letini
               
            
                  1
               
               
                  Skupna površina, sprejeta za certificiranje (v ha)
               
               
                  15. november
               
               
                   
               
            
                  2
               
               
                  Ocenjena letina (v tonah) (1)
                      (2)
                  
               
               
                  15. november
               
               
                   
               
            
                  3
               
               
                  Skupne količine pridelka (v tonah) (3)
                  
               
               
                   
               
               
                  1. oktober
               
            
                  4
               
               
                  Zaloge trgovcev na debelo ob koncu tržnega leta (v tonah) (3)
                      (4)
                  
               
               
                   
               
               
                  1. oktober
               
            
         (1)  Ti podatki veljajo samo za osnovno in certificirano seme.
      
         (2)  Številke za količine semena, sprejetega za certificiranje.
      
         (3)  Številke za količine, ki se nanašajo na seme, ki izpolnjuje zahtevo za certificiranje.
      
         (4)  Tržno leto, kakor je določeno v členu 2 Uredbe Sveta (ES) št. 1947/2005 (UL L 312, 29.11.2005, str. 3).